nvidia/miracl-vision huggingface dataset:
Koti

Koti (kutoka Kiingereza: coat)) ni vazi linalovaliwa na jinsia yoyote kwa minajili ya kupata joto na pia kwa uanamitindo (fasheni). Koti huwa na mikono mirefu (long sleeve) na huwa wazi kwa upande wa mbele ambapo waweza kufunga kwa kutumia vifungo, mnyororo au mshipi. Koti pia huenda ikawa na kofia au hoodie ya kuvalia kichwani. Kamusi ya Kiingereza ya Oxford ina ithibati kwamba vazi hilo lilianza kuvaliwa tangu karne ya 13 ambapo jina coat lilikuwa likiandikwa kama cote. Jina coat linatokana na lugha ya Kifaransa na Kiitalia. Katika Karne za Kati na renaissance, koti lilikuwa na urefu wa wastani, lenye vifungo kwa upande wa mbele na lenye skati yake iliyokuwa lazima iambatane na koti lenyewe. Hivi leo, hili halipo. Hivi leo, kuna koti aina nyingi, kama vile:
Mto Nankere

Mto Nankere unapatikana katika kaunti ya Meru, katikati ya Kenya. Maji yake yanaishia katika mto Tana, ambao ndio mrefu kuliko yote nchini, na hatimaye katika bahari ya Hindi.
Lishe

Lishe (kutoka kitenzi "kula" kikinyambuliwa kama "kulisha"; kwa Kiingereza: Nutrition) ni fani la sayansi ambalo hufafanua uwiano wa virutubishi na madini katika vyakula. Uwiano huu huangaliwa kati ya uzazi, kukua kwa kimo, afya na magonjwa. Lishe huhusisha kuliwa kwa chakula, madini na virutubishi kuchukuliwa mwilini, madini na virutubishi kutumiwa na seli za mwili, hali kadhalika kuondolewa kwa uchafu katika mwili. Lishe ni chakula ambacho mnyama yeyote hula huambatana na jinsi kinavyopatikana. Katika binadamu lishe huhushisha maandalizi ya chakula, jinsi ya kukihifadhi na jinsi ya kuzuia chakula kupata hali mbovu ambayo yanaweza kuleta maradhi kwa binadamu. Katika binadamu chakula chenye upungufu wa virutubishi na madini chaweza kusababisha maradhi kama vile upungufu wa damu mwilini, upofu, kutoka damu kwa fizi, kuzaliwa kwa mtoto kabla ya wakati kuwadia na mtoto kuzaliwa kama amekufa. Chakula chenye wingi mkubwa mno wa virutubishi na madini chaweza kusababisha maradhi kama vile unene wa kupindukia, ugonjwa wa moyo, shinikizo la juu la damu pamoja na ugonjwa wa kisukari.
V-2

V-2 (kifupi cha Kijerumani Vergeltungswaffe 2, yaani "silaha ya kulipiza kisasi namba mbili") ilikuwa roketi ya kijeshi ya Ujerumani wakati wa Vita Kuu ya Pili ya Dunia. Ilikuwa chombo cha kwanza kilichotengenezwa na binadamu kilichofikia anga-nje. Roketi zote za kisasa hufuata kimsingi mfano wa V-2. Ilibuniwa na wahandisi wa kijeshi na wanasayansi chini ya uongozi wa Werner von Braun kwenye kituo cha kijeshi cha Peenemünde kwenye mwambao wa Bahari Baltiki. Ikarushwa mara ya kwanza tarehe 3 Oktoba 1942 ikifikia kimo cha kilomita 84.5. Tarehe 20 Juni 1944 ilifikia kimo cha kilomita 174.6 na kuvuka mpaka wa anga-nje uliopo kwa kilomita 100. Kusudi la kubuni V-2 lilikuwa kubeba mabomu kwa miji ya Ulaya, hasa Uingereza, ambako jeshi la anga la Ujerumani lilikutana na upinzani mkali wa Waingereza. V-2 za kwanza zilizotumiwa kama silaha zilipiga Paris na London tarehe 8 Septemba 1944. Zaidi ya V-2 3000 zilirushwa na jeshi la Kijerumani dhidi ya shabaha za wapinzani wake zikaua takriban watu 7,200. Baada ya vita Wamarekani na Warusi walikamata wataalamu wa Peenemünde na kuwatumia kuanzisha miradi ya roketi kwao
Cannabidiol

Cannabidiol (kwa Kiingereza pia: CBD oil) ni kiungo cha kemia kinachopatikana kiasilia katika bangi (Cannabis). Kuna aina mbili za bangi: bangi na hemp. Hemp ndiyo chanzo kinachopendekezwa cha CBD. Cannabidiol ilivumbuliwa mwaka 1940 na kusemekana kuwa ya maana kama dawa. CBD ni kati ya cannabidiods 113 zilizoko katika mmea wa mbangi na huwa asilimia arobaini katika ule mmea. Shirika la Marekani la Food and Drug Administration (FDA) limepitisha Cannabidiol Epidiolex kwa matumizi katika kutibu ugonjwa wa kifafa kwa watoto. Cannabidiol yaweza kutumiwa mwilini kwa kuvuta moshi wa cannabis au kama kupulizwa kwa mdomo kwa presha. Yaweza pia kuchukuliwa moja kwa moja kutokana na mafuta ya CBD ambayo haina THC. THC ndiyo kiungo ambacho kinalewesha katika bangi. CBD haileweshi kama THC ingawa kuna wanaouza CBD ikiwa na THC bila kuwaambia wanaonunua. Madhara ya Cannabidiol ni kama vile: uchovu na kulala sana, kukosa hamu ya chakula, kuhara pamoja na kujisikia mwili umenyongonyea. Cannabidiol kwanza iliweza kudondolewa mwaka 1940 na wanasayansi wawili, Adams na Todd
Kituo cha Anga cha Kimataifa

Kituo cha Angani cha Kimataifa (kwa Kiingereza International Space Station, ISS) ni satelaiti inayozunguka Dunia katika kwenye umbali wa takriban kilomita 400 juu ya uso wa ardhi. ISS ilianzishwa kutokana na mapatano baina ya mamlaka za usafiri wa angani za NASA (Marekani), Roskosmos (Urusi), ESA (Umoja wa Ulaya), Japani na Kanada. Kilianza kujengwa kwa kuunganisha sehemu zilizobebwa angani kwa roketi tangu Novemba 1998. Sehemu ya kwanza ilikuwa kitengo cha Kirusi chenye injini na nafasi ya kutunz\ na wanaanga. Sehemu zilizofuata na kuunganishwa na kiini hiki zilibebwa kwa feri ya anga Space Shuttle ya Marekani na roketi za Kirusi. Tangu mwisho wa mradi wa Space Shuttle safari zote zinategemea roketi za Kirusi. Tangu mwaka 2011 ukubwa wake ni mnamo mita 110 x 100 x 30. Kinazunguka Dunia kila baada ya dakika 92. Kuna mpango wa kuongeza kitengo cha Kirusi cha maabara katika mwaka 2019. Tangu mwaka 2000 kinakaliwa na timu za wanaanga 2-3 wanaokaa kwa zamu za miezi kadhaa hadi kubadilishwa na kundi jipya. Mwanaanga mmoja huteuliwa kukaa kwa muda zaidi. Timu ya kwanza ya wanaanga (Warusi 2 na Mwamerika 1) ilifika mwaka 2000
Buzz Aldrin

Dr. Edwin Eugene "Buzz" Aldrin, Jr. (*20 Januari 1930) ni rubani na mwanaanga kutoka nchi ya Marekani. Alikuwa mtu wa pili kukanyaga uso wa Mwezi alipofika pamoja na Neil Armstrong kwenye safari ya chombo cha anga cha Apollo 11. Aldrin na Armstrong walifika mwezini tarehe 20 Julai 1969 wakiwa watu wa kwanza waliomaliza safari hadi gimba la angani tofauti na Dunia yetu. Aldrin aliwahi kusoma uhandisi mitambo kwenye chuo cha kijeshi cha West Point mnamo 1951. Aliendelea hadi kupokea shahada ya uzamivu ("PhD") katika fani ya usafiri wa angani kwenye Chuo cha Massachusetts Institute of Technology (MIT) mnamo 1963. Aliteuliwa kwa safari ya kwenda mwezini na kufika pale alipokuwa na umri wa miaka 39. Aldrin aliondoka katika utumishi wa NASA mnamo 1972 akaendelea katika jeshi la anga. Alikuwa na matatizo ya kuozea maisha ya kawaida akipambana kwa miaka kadhaa na majonzi na ulevi. Baada ya kustaafu kabisa alitunga vitabu kadhaa kuhusu maisha yake. Aldrin alioa mara tatu akipata na watoto watatu kutoka ndoa yake ya kwanza
Amazon (kampuni)

Amazon.com, Inc. (inafanya biashara kama Amazon) ni kampuni ya Marekani yenye makao makuu Seattle, Washington, ambayo ilianzishwa na Jeff Bezos tarehe 5 Julai 1994. Kampuni hiyo ndiyo kampuni kubwa kabisa duniani ya uuzaji wa bidhaa kwenye intaneti. Kwa kipimo cha mapato na mtaji wa soko, na ni ya pili baada ya Alibaba Group kwa jumla ya mauzo. Tovuti ya amazon.com ilianza kama duka la vitabu mtandaoni na baadaye ilianza kuuza video, muziki, michezo ya video, nguo, samani, vyakula, vito n.k. Kampuni hiyo pia inamiliki kampuni ya kuchapisha, Amazon Publishing, studio ya filamu na televisheni, Amazon Studios, inatengeneza bidhaa za elektroniki kama vile Kindle, Echo n.k. Amazon ina maduka ya rejareja katika nchi za Marekani, Uingereza, Ireland, Ufaransa, Canada, Ujerumani, Italia, Hispania, Uholanzi, Australia, Brazili, Japan, China, India, Mexico, Singapore na Uturuki. Mnamo mwaka 2015, Amazon iliipita kampuni ya Walmart kama kampuni ya uuzaji wa rejareja yenye thamani kubwa zaidi nchini Marekani
Pili Hussein

Pili Hussein (alizaliwa tar.) ni mmoja kati ya wanawake shujaa nchini Tanzania aliyeweza kutumia ujasiri wake na kujiunga bila woga wowote katika kundi la wanaume na kufanya nao kazi ya uchimbaji madini . Pili alikulia katika familia kubwa. Baba yake ana wake sita na Pili ni mmoja kati ya watoto 38. Hakupata elimu, hivyo ikapelekea asiwe na chaguo lingine katika maisha yake na kutokana na kutokuwa na furaha katika ndoa yake, Pili alipofikia umri wa miaka 31 aliondoka kwa mume wake na kuelekea migodi ya Mererani, Arusha. Haikuwa rahisi kwa Pili kujihusisha na uchimbaji wa madini pale Mererani kwa kuwa mwanamke. Kutokana na nia, ujasiri na uthubutu Pili aliamua kujifananisha na mwanaMume na kuamua kuvaa suruali iliyokatwa na kuamua kubadili kabisa jina lake na kujiita Anko Hussein ili ajulikane kama mwanamume na kupata nafasi ya kuwa mmoja kati ya wachimbaji madini. Pili ni mwanamke mwenye nguvu sana, alikuwa na uwezo wa kwenda chini, ndani ya mgodi zaidi ya mita 60 kwa ajili ya kufuata madini kuliko watu wengine na hii ni kutokana na ujasiri na nguvu nyingi alizokuwa nazo. Pili aliweza kupigania lugha yake japokuwa ilikuwa mbaya na aliweza kubeba kisu kikubwa kama shujaa wa Wamasai. Katika kipindi chote akiwa huko mgodini hakuna yeyote aliyejua kuwa Pili si mwanamume kwani kila kitu alichokuwa akifanya alifanya kama mwanamume. Baada ya karibu mwaka, Pili aliona makundi mawili ya mawe ya tanzanite, gramu 1000 na gramu 800 kila moja. Wakati huo maisha yake yalianza kubadilika
Angelina Mabula

Angeline Sylvester Lubala Mabula (alizaliwa 6 Mei 1962) ni mwanasiasa wa chama cha Chama cha Mapinduzi (CCM). Amechaguliwa kuwa mbunge wa Ilemela kwa mwaka 2015 – 2020.  Pia ni Naibu Waziri wa sasa wa Wizara ya Mazingira na Maendeleo ya Makazi na Jamii. Angelina Mabula alizaliwa tarehe 6 Mei 1962. Alisoma shule ya sekondari Lake na kuhitimu masomo yake mwaka 1981. Yeye ni mhasibu kwa taaluma. Mnamo mwaka 1982, alipata shahada ya cheti cha Uhasibu. Aliendelea kupata diploma ya juu na baadaye kuhitimu katika Uhasibu katika Taasisi ya Usimamizi wa Fedha mwaka 1990 na 1991 kwa mtiririko huo. Alipata uthibitisho wa wahasibu wa umma kutoka kwa Bodi ya Taifa ya Wahasibu na Wakaguzi mnamo mwaka 2000. Aidha, alipata shahada ya ujuzi katika maendeleo ya jamii na kiuchumi kutoka Chuo Kikuu cha Open. Mabula alikuwa na kazi ya muda mrefu kama mkaguzi wa ukaguzi katika Shirika la Ukaguzi la Tanzania kati ya mwaka 1984 na 2000. Kati ya mwaka 2003 na 2009, alifanya kazi kama mhasibu wa Caritas
Marina Alois Njelekela

Marina Alois Njelekela (alizaliwa 23 Julai 1964) ni mwanamke anayefahamika kwa kampeni mbalimbali za kupambana na saratani ya kizazi na matiti nchini Tanzania, zilizofanyika katika mikoa ya Dar es Salaam, Mwanza, Mbeya, Mtwara, Lindi, Dodoma na Manyara. Ni mtoto wa kike katika familia ya Alois Simon na Bernada Sunzi (Kapinga) Njelekela. Alihitimu mafunzo ya udaktari wa dawa katika chuo kikuu cha Muhimbili, Dar es Salaam mwaka 1993 na kupata shahada ya uzamivu katika chuo kikuu cha Kyoto, Japani mwaka 2003. Alifanya mafunzo, Tanzania Consultant Teaching Hospital, iliyopo Kilimanjaro mwaka 1993-1994. Mwaka 1994-1995 akawa msajili katika hospitali ya Agakhan iliyopo Dar es salaam, halafu daktari wa dawa katika hospitali ya wilaya ya kisarawe, mkoa wa Pwani mwaka 1995-1996. Mwaka 1996-2001 alikuwa msajili katika taasisi ya mifupa ya Muhimbili, Dar es Salaam, halafu msaidizi wa mafunzo ya fiziolojia katika chuo kikuu cha Muhimbili mwaka 2001-2002 na hatimaye kuwa mhadhiri wa fiziolojia tangu mwaka 2003. Marina Njelekela alikuwa mwenyekiti wa Medical Women Association Tanzania kwa kipindi cha miaka sita na pia mwanachama wa Japan society nutrition and food science. Alipata tuzo mbalimbali kutokana na juhudi zake za kuboresha afya kwa akina mama na watoto Tanzania ikiwemo Tuzo ya Martin Luther King.
Zawadi Madawili

Makala (au sehemu ifuatayo ya makala) inatoa habari bila kuonyesha vyanzo au uthibitisho wowote.Ona namna ya kutaja vyanzo hapa: Wikipedia:Umaarufu na Kutaja vyanzo.Ni lazima kuboresha makala kwa kutafuta vyanzo na kuvitaja kama marejeo, la sivyo sehemu ya makala au yote kabisa inaweza ikafutwa.Unaweza kuondoa kigezo hiki mara baada ya vyanzo sahihi kuwa vimeingizwa katika makala Zawadi Madawili ni afisa mstaafu mwanamke wa Jeshi la Wananchi wa Tanzania. Madawili alikuwa mwanamke wa kwanza wa Jeshi la Wananchi wa Tanzania kuwa luteni toka mwaka 1975. Aliweza kuwa na cheo cha brigedia mkuu mwaka 2003. Madawili aliweza kuripotiwa katika Mpango wa ndani ya Jamhuri ya Muungano wa kuondoa athari za kiuchumi ndani ya nchi na bara. Madawili pia aliweza kuanzisha jitihada zikizofanywa na uharakati wake kuchochea hisia za wanawake wa Tanzania kuanzisha mpango wake. Madawili alifikia cheo cha Meja Jenerali kabla ya kustaafu. Mnamo Oktoba mwaka 2017 alichaguliwa kwenye bodi ya kuwezesha Huduma za Jamii ambayo ilikuwa imeanzishwa katika kulipia watumishi wa umma.
Rita Paulsen

Tanzania Rita Paulsen (anafahamika pia kama Madam Rita; alizaliwa wilaya ya Karagwe, Mkoa wa Kagera, 26 Februari 1977) ni mjasiriamali, mhisani na mwanzilishi na mmiliki wa shirika linaloitwa Benchmark Productions. Kwa sasa anaendesha kipindi chake katika televisheni kiitwacho Rita Paulsen Show. Pia ni kati ya watu wa kwanza kuanzisha kampuni ya urembo na kuuchukulia urembo kama biashara. Mnamo mwaka 2007 alianzisha shindano la uimbaji lijulikanalo kama Bongo Star Search (BSS), mradi ambao umejikita katika kuibua vipaji vya uimbaji kwa vijana mbalimbali nchini Tanzania. Kwa kufundisha taaluma za uimbaji kupitia hilo shindano la uimbaji. Mradi huu umewaibua wasanii wengi.Dhamira ni kuinua tasnia ya mziki ili kuwezesha kuinua vipaji vya vijana kupitia mziki. Baba yake mzazi alikuwa na asili ya Ujerumani lakini alifariki Rita akiwa na umri mdogo. Alipata elimu nchini Uganda na Zimbambwe.  Ndoto zake zilikuwa awe mwanasheria ila mambo hayakuenda vizuri baada ya kupata ujauzito akiwa na umri wa miaka 14 . Jamii yake haikumpokea vizuri. Hilo halikumfanya akate tamaa, hivyo alijitahidi kujikomboa katika maisha yake
Irene Kiwia

Irene Kiwia ni mwanaharakati na mjasiriamali nchini Tanzania,alizaliwa tarehe 14 Januari 1980 jijini Arusha. Pia ni mwanzilishi na mkurugenzi mtendaji katika shirika la "Frontline Porter Novelli (FPN)" tangu mwaka 2006. Irene ni mtoto wa kwanza katika familia yenye watoto sita.Wazazi wake walitengana akiwa na umri mdogo na kulelewa na baba yake mzazi Mzee Elias Dawson Kiwia. Irene pia ni mama wa watoto wa kiume watatu Zion,Ethan na Axel anaolea na mwenza wake aitwae Daniel Yona Jr. Mwanaharakati huyu alisoma shule ya msingi Bunge iliyopo jijini Dar-es-salaam. Na kuendelea na elimu yake ya sekondari katika shule ya Forodhani na Mkwawa. Irene alichaguliwa kuendelea na elimu ya juu katika Chuo Kikuu Cha Dar-es-salaam na kupata Shahada yake ya kwanza ya Mahusiano ya Kimataifa na Utawala wa Umma. Baadae alipata Shahada yake ya uzamili katika masomo ya Utawala wa Biashara mnamo mwaka 2011. Licha ya kuwa na ujuzi wa takribani miaka kumi katika vyombo vya habari kama mtangazaji na mtayarishaji vipindi "East Africa Television" na "IPP Media",Irene Kiwia amekuwa na mchango mkubwa katika maendeleo ya jamii nchini Tanzania na barani Afrika kwa ujumla. Mnamo mwaka 2009 alianzisha "NGO" itwayo Tanzania Women of Achievement ili kuwawezesha wanawake kuwa na nafasi kuchangia katika maswala ya jamii,siasa,uchumi na utamaduni nchini. Mnamo mwaka 2010 alishiriki katika "Fortune/US State Department Women Mentoring Program"
Mwanaidi Sinare Maajar

Mwanaidi Sinare Maajar (alizaliwa 12 Januari 1954) ni mtetezi na mmoja wa washarika katika ENSafrica nchini Tanzania. Mwanaidi Maajar ni mtaalamu wa sheria za ushirika, benki na fedha, sheria za rasilimali za asili (ikiwa ni pamoja na madini, mafuta na gesi) na sheria za nishati. Alipata shahada ya sheria mwaka 1977 na shahada ya uzamili ya sheria mwaka 1982 ambapo alipatia Chuo Kikuu cha Dar es Salaam. Alifanya kazi kama mshauri wa kisheria mwandamizi na Benki Kuu ya Tanzania (1978-1983) na kisha kama meneja wa biashara na Coopers & Lybrand (1983-1991), shirika la kwanza ya PricewaterhouseCoopers, Tanzania. Mwaka wa 1991, alisaidia kupatikana wakili wa MRN & M na alikuwa mshirika wa kwanza wa madini, maliasili na sheria za kampuni. Pia amefanya kazi kama mtetezi wa mahakama kuu ya Tanzania maalumu kwa madai ya sheria na ushirika wa madini. Pia alikuwa mshiriki katika Rex Attorneys, kampuni inayoongoza sheria nchini Tanzania iliyoanzishwa mapema mwaka 2006 kufuatia kuunganishwa kwa Wafanyakazi wa MRN & M na Epitome, kampuni nyingine inayoongoza sheria nchini. Alikuwa Kamishna Mkuu wa Tanzania nchini Uingereza tangu Aprili 2006 hadi Julai 2010 kabla ya kuchaguliwa kutumikia kama balozi huko Washington, Marekani. Maajar alikuwa mwanachama mwanzilishi mwaka wa 1990 wa Chama cha Wanasheria wa Wanawake wa Tanzania, shirika lisilo la kiserikali lililoanzishwa kusaidia wanawake na watoto kupata mfumo wa haki na kutetea haki za wanawake, na kuwa mwenyekiti wake tangu mwaka 2001-2003. Alisaidia kuanzisha Shirika la Sheria ya Mashariki ya Afrika (EALS) mwaka 1995, na alikuwa mwenyekiti wa Shirika la Haki za Jamii (SATF), ushirikiano wa serikali za Marekani na Tanzania, faida ambazo zilitumiwa kusaidia mashirika kushughulika na yatima wenye VVU / UKIMWI.
Jennifer Richard Shigoli

Jennifer Richard Shigoli Ni mwanzilishi na Mkurugenzi wa shirika la Malkia Investments inayotengeneza pedi za bei nafuu ambazo zinaweza kutumika zaidi ya mara moja. Pia ni Mkurugenzi wa Tanzania Institute of Manufacturing (TIM). Kitaaluma Jennifer ni mwanasheria na mwanadiplomasia. Alipata shahada ya kwanza ya Sheria katika chuo kikuu cha Tumaini University, Dar es Salaam chuo. Amefanikiwa kushinda tuzo ya ujasiriamali ya ‘African Entreprenureship Award 2016’ kwenye kipengele cha elimu
Victoria Kisyombe

Victoria Kisyombe (alizaliwa tar.) ni mwanzilishi wa shirika la SELFINA lililopo nchini Tanzania linalohusika na utoaji mikopo midogo kwa wanawake, hasa wajane, kwa lengo la kuwawezesha kujikwamua katika dimbwi la umaskini na utegemezi nchini. Kutokana na ubunifu wake, amefanikiwa kusaidia wanawake 27,000 na kutengeneza nafasi 150,000 za ajira. Alipata elimu yake ya msingi na sekondari mkoani Mbeya kabla ya kuhamia nchini Kenya kumalizia mafunzo yake. Alirejea nchini Tanzania na kupata shahada ya sayansi ya mifugo mwaka 1983. Mwaka 1986 alipata ufadhili kutoka chuo kukuu cha Edinburgh na kupata shahada ya udhamili. Ni mwanzilishi na mkurugenzi mtendaji wa kampuni ya SELFINA tangu mwaka 2002. Mwaka 2009 alipata tuzo ya TIAW tofauti ya dunia ya 100 kwa kutambua mchango wake bora katika kufanya tofauti duniani. Mwaka 2010 alipata tuzo ya mjasiriamali bora wa kijamii Afrika. Mwaka 2014 alipata tuzo ya uongozi wa kimataifa juu ya uwezeshaji wa kiuchumi. Mwaka 2016 alipata tuzo ya Mwanamke wa Afrika wa mwaka katika biashara, fedha na benki.
Doris Mollel

Doris Mollel (alizaliwa jijini Dar es Salaam, 3 Desemba 1990) ni mwanzilishi na mkurugenzi wa Taasisi ya Doris Foundation inayojihusisha na kusaidia watoto wanaozailiwa kabla ya wakati yaani njiti. Doris Mollel alizaliwa njiti pamoja na pacha wake David, wakiwa ni wa kwanza kuzaliwa katika familia ya watoto watatu ya William Mollel (Marehemu) na Mama Celine Mollel. Amekuwa akijibidiisha kutoa misaada mbalimbali kwa jamii kupitia taasisi yake ya Doris Foundation, misaada hiyo ni pamoja na vifaa tiba katika hospitali mbalimbali nchini Tanzania kwa kushirikiana na wadau  lakini pia kusaidia upatikanaji wa mahitaji muhimu kwa ajili ya watoto Njiti kama vile, Mashine za Oksijeni na za kunyonyea uchafu kutoka kwa watoto Njiti lakini pia kuwasaidia wazazi wa watoto hao pale msaada unapohitajika Mwaka 2008 alihitimu kidato cha nne katika sekondari ya Umoja na baadaye kidato cha sita katika shule ya sekondari ya wasichana ya tabora na Mwaka, 2012 alijiunga na chuo kikuu cha Mwalimu Nyerere ambapo alikuwa akisomea shahada ya Siasa na Usimamizi wa Maendeleo ya Jamii. Mnamo mwaka 2015 Doris Foundation ilizinduliwa rasmi na Doris akiwa mkurugenzi wa taasisi. Mnamo mwaka 2012 Doris alifanikiwa kutwaa taji mrembo wa utalii katika chuo cha Mwalimu Nyerere na kitu cha kwanza kufanya baada ya kuchaguliwa huko ni kupeleka watoto yatima wa kituo cha Chakuwama, Sinza, Dar es Salaam kwenda kuona vituo vya utalii mjini Bagamoyo. Mwaka 2013 aliweza kushinda katika mashindano ya Urembo ya REDDS MISS ILALA 2013 Mnamo mwaka 2014 alishiriki mashindano ya mrembo wa Singida na kutwaa taji la Miss Singida 2014
Emelda Mwamanga

Emelda Mwamanga ni mjasiriamali, mhariri, mchapishaji na mmiliki wa kampuni ya RELIM Entertainment inayoshughulikia uchapishaji wa majarida BANG MAGAZINE na BANG STAR linalohusika na mtindo wa maisha toka mwaka 2014. Pia alikuwa kiongozi wa Rasilimali watu na Meneja wa shirika la Coca-Cola. Ana shahada ya kwanza ya Sayansi ya Jamii na Viwanda, pia amechukua Masomo ya Kazi. Kutokana na ufanyaji kazi wake kwa bidii alichaguliwa kushiriki katika programu ya Ushauri ya Kitengo cha Marekani chini ya kiongozi na Mkurugenzi Mtendaji Annie Moore ambaye pia ni mwenyekiti wa kampuni ya Time Inc.
Ismaila Sarr

Ismaïla Sarr (alizaliwa 25 Februari 1998) ni mchezaji wa soka wa Senegal ambaye anacheza kama winga kwa klabu ya Uingereza Watford na timu ya taifa ya Senegal. Alizaliwa huko Saint-Louis nchini Senegal. Sarr alianza kazi yake ya soka na klabu ya soka ya Senegal Génération Foot. Tarehe 13 Julai 2016, Sarr alisaini mkataba wake wa kwanza wa kitaaluma na FC Metz kwa miaka mitano, lakini aliitumikia timu hiyo kwa mwaka mmoja tu. Tarehe 26 Julai 2017, Sarr alisaini mkataba wa miaka minne na Rennes upande wa Ligue 1 (Ufaransa). Malipo ya uhamisho uliotolewa kwa Metz uliripotiwa kuwa € milioni 20, kulingana na mchezo wake.
Tanguy Ndombele

Tanguy Ndombélé (alizaliwa 28 Desemba 1996) ni mchezaji wa soka wa Ufaransa ambaye anacheza katika klabu ya Uingereza Tottenham Hotspur. Ndombele alizaliwa nchini Ufaransa na wazazi wenye asili ya Jamhuri ya Kidemokrasia ya Kongo. Alianza kazi yake na L'Équipe. Tarehe 31 Agosti 2017, Ndombele alihamia Lyon kwa mkopo wa mwaka mmoja. Kulingana na klabu ya L'Équipe, Lyon ililipa milioni 2 ya mkopo. Lyon pia ilipewa fursa ya kumsajili kwa kudumu kwa € milioni 8 na Lyon ilikubali dai hilo.
Alberto Moreno

Alberto Moreno (alizaliwa 5 Julai 1992) ni mchezaji wa mpira wa miguu wa timu ya taifa ya Hispania na klabu ya Liverpool F.C. ya nchini Uingereza ambaye anacheza katika nafasi ya beki wa kushoto. Alianza kuichezea klabu ya Sevilla ya nchini Hispania mwaka 2012 hadi mwaka 2014. Mwaka 2014 alihamia klabu ya Liverpool ambayo anaichezea mpaka sasa. Moreno ameichezea Liverpool mechi 88 na kushinda magoli matatu.
Eric Bailly

Makala (au sehemu ifuatayo ya makala) inatoa habari bila kuonyesha vyanzo au uthibitisho wowote.Ona namna ya kutaja vyanzo hapa: Wikipedia:Umaarufu na Kutaja vyanzo.Ni lazima kuboresha makala kwa kutafuta vyanzo na kuvitaja kama marejeo, la sivyo sehemu ya makala au yote kabisa inaweza ikafutwa.Unaweza kuondoa kigezo hiki mara baada ya vyanzo sahihi kuwa vimeingizwa katika makala Eric Bertrand Bailly (matamshi ya Kifaransa: [eʁik bɛʁ.tʁɑ baji]; alizaliwa tarehe 12 Aprili mwaka 1994) ni mchezaji wa soka wa Ivory Coast ambaye anacheza katika klabu ya Uingereza Manchester United FC na timu ya taifa ya Ivory Coast. Hasa ni kiungo wa kati; pia anaweza kucheza kama beki wa kati. Bailly alianza kazi yake katika klabu ya Hispania ya Espanyol, kabla ya kuhamia Villarreal. Alifunga mabao kadha akiwa klabu ya Manchester United.Alicheza msimu miwili katika klabu hiyo na baadaye mwezi Juni 2016 alisaini na Manchester United. Alicheza mechi yake ya kimataifa ya Ivory Coast mwaka 2015 na kuwasaidia kushinda Kombe la Mataifa ya Afrika mwaka huo.
Rehoboamu

Rehoboamu (kwa Kiebrania: רְחַבְעָם‬, Rəẖavʻam au Reḥaḇʻām; kwa Kigiriki: Ροβοαμ, Rovoam; kwa Kilatini: Roboam; 970 KK-910 KK hivi) alikuwa mfalme wa nne wa Israeli. Habari zake zinapatikana katika Biblia (Kitabu cha Kwanza cha Wafalme na kitabu cha Pili cha Mambo ya Nyakati). Alikuwa mtoto na mrithi wa Solomoni, lakini alisababisha uasi wa makabila ya kaskazini yakiongozwa na Yeroboamu I, akajikuta amebaki na yale ya kusini tu. Kadiri ya Kitabu cha Kwanza cha Wafalme (12:22-24) na Kitabu cha Pili cha Mambo ya Nyakati (11:2-4; 12:5-7) nabii Shemaya alimzuia Rehoboamu asipigane vita na Yeroboamu I ili kujirudishia mamlaka juu ya makabila hayo yaliyoasi. Pia alimtabiria adhabu ya Mungu kumpitia farao Shishak wa Misri kwa makosa yake. Mama wa Rehoboamu alikuwa si Mwisraeli, bali Mwamoni. Mwenyewe alioa wake 18 na masuria 60 na kupata watoto 88: 28 wa kiume na 60 wa kike. Rehoboamu alitawala miaka 17 akarithiwa na mwanae Abiya.
Seva

Seva (kutoka Kiingereza "server") ni kompyuta au programu kubwa inayounganisha kompyuta nyingine zilizounganishwa kwenye mfumo mmoja wa mawasiliano ya mtandao.